जिया खान ने महज 25 साल में क्यों जान दे दी
, यह रहस्य तो पुलिस अपनी जांच से खोलेगी, लेकिन खुदकुशी दुनिया भर में बढ़ती समस्या है। एक आंकड़े के मुताबिक दुनिया भर में 15-24 साल के जिन लोगों की मौत होती है उनमें सबसे ज्यादा आत्महत्या का नतीजा होती हैं। हर 16.2 मिनट में एक इंसान आत्महत्या कर लेता है। और इसका असर कम से कम छह लोगों पर पड़ता है। दुनिया भर में हुई आत्महत्याओं के मामले में दो तिहाई लोग अपनी जान लेते समय तनाव में पाए गए थे। ऐसा नहीं है कि आत्महत्या की कोशिश करने वाले हर इंसान को अपनी इस खतरनाक कोशिश में सफलता मिलती है। कम से कम 25 लोग आत्महत्या की कोशिश करते हैं तो उनमें से एक सफल होता है। बाकियों को उनके परिचितों के जरिए बचा लिया जाता है। आत्महत्या करने वालों में 79 फीसदी पुरुष होते हैं जबकि महिलाओं को आत्महत्या के ज्यादा खयाल आते हैं। एचआईवी या एड्स से होने वाली मौतें भी दुनिया भर में होने वाली आत्महत्याओं के मुकाबले आधी ही हैं। कुछ अपवादों को छोड़ दें तो गरीब और विकासशील देशों के नागरिक धनी देशों के नागरिकों के मुकाबले ज्यादा आत्महत्या करते हैं।
दुनिया में अपनी खूबसूरती के लिए चर्चित ग्रीनलैंड में सबसे ज्यादा लोग आत्महत्या करते हैं। इस देश ने आत्महत्या के लिए कुख्यात देश जापान को भी पीछे छोड़ दिया है। जापान में जहां प्रति एक लाख लोग में से 50 किसी न किसी कारण मौत को गले लगाते हैं वहीं ग्रीनलैंड में यह आंकड़ा प्रति लाख 100 का है। सबसे अधिक चिंता की बात यह है कि इस देश में आत्महत्या करने वाले लोगों में सबसे अधिक टीनएजर्स और युवा हैं, जबकि दुनिया में आम तौर पर पारिवारिक और आर्थिक समस्याओं से परेशान होकर अधेड़ लोग मौत को गले लगाते हैं। माना जा रहा है कि शराब, गरीबी और सेक्स संबंधों के कारण टीनएजर्स और युवा डिप्रेशन में मौत को लगे लगाते हैं। ग्रीनलैंड में आत्महत्या की दर 1970 के बाद ज्यादा तेजी से बढ़ी है।
आगे पढ़ें, भारत में हर घंटे 6 युवा लगा लेते हैं मौत को गले
hin_Deva hin_Deva hin_Deva hin_Deva